
A Polgármesterek Vas Megyéért Egyesület Programja 2006.

A Polgármesterek Vas Megyéért Egyesület egy érdekképviseleti és területfejlesztő szemléletű társadalmi szervezet. 

Az Egyesület pártpolitikától mentesen, a vidéki Vas Megye érdekében kíván tevékenykedni. 

Az Egyesület a jelenleginél hatékonyabb érdekvédelmet ígér a megye kistelepüléseinek, tekintettel arra, hogy a megyei közgyűlésben jelenleg nincs méltó képviseletük ezeknek a falvaknak, inkább csak retorikában jelenik meg a vidéki Vas Megye fejlesztése. 

A Polgármesterek Vas Megyéért Egyesület tehát egy közéletiségre szakosodott Egyesület, amely polgármester tagjai folyamatos egyeztetésén túlmenően találkozási és együttműködési lehetőséget kíván teremteni a Vas Megyében működő civil szerveződések, és a velük együttműködő, őket támogató, segítő magánszemélyek, valamint intézmények, önkormányzatok képviselői számára. 

Az Egyesület önkormányzati képviseleti lehetőséghez szeretné segíteni a pártokhoz nem kötődő, de aktív közéletiséget vállaló polgármestereket. Tevékenységével hozzá fog járulni a helyi civil szerveződések társadalmi súlyának növekedéséhez, valamint azok helyi, közéleti aktivitásának erősödéséhez.

Szeretnénk, hogy az eltérő gondolkodású, szemléletű helyi közösségek, csoportok közötti kapcsolat és párbeszéd létrejöhessen. Szeretnénk, ha a közösségi alapú, konszenzust kereső európai szemlélet – mint szervező erő – áthatná a kistelepülések együttműködését. 

Az Egyesület a vidéki Vas Megye fejlesztését tekinti egyik fő céljának, kiemelten a képviselt települések lakosságmegtartó képességének erősítését, a fiatalok helyben maradását elősegítendő munka, lakhatási és szabadidő eltöltési lehetőségek bővítését, és színvonalának emelését. 

Lehetőségeket szeretnénk biztosítani egyéneknek és szervezeteknek egyaránt, hogy a jövővel kapcsolatos terveiket és elképzeléseit elmondják. 
Egy széleskörű fórum megteremtésével nemcsak a vidéki Vas Megye gazdasági, társadalmi fejlődését elősegítő elképzelések, javaslatok megismerésére, hanem mindezek összegzésére, a döntéshozókhoz történő közvetítésére, és érvényesítésére is szeretnének lehetőséget biztosítani. 

Az Egyesület egyik alapeszméje, hogy minden területen a szakmaiság érvényesüljön, konkrét megoldási javaslatok kidolgozása és megfogalmazása a cél.

Az Egyesület vezetősége szeretettel várja pártállástól függetlenül azokat a polgármestereket, akik javaslataikkal, elképzeléseikkel, véleményeikkel, szeretnének bekapcsolódni és hozzájárulni a célok megvalósításához. Az Egyesület nyitott minden más civil szervezettel való kapcsolatfelvételre, amelyek készek együttműködni a fenti célok elérésében. 

Az Egyesület stratégiai programja:

· Infrastruktúra, gazdaság

· megújuló energiák hasznosításának előmozdítása

· 86-os út tehermentesítése

· kis- és középvállalkozások fejlesztése

· agrárgazdaságok fejlesztése

· feldolgozottság szint növelésének támogatása

· Településfejlesztés

· szelektív hulladékgyűjtés kialakítása

· kulturális örökség védelme

· faluközpontok felújítása

· letelepedési lehetőségek előmozdítása

· önkormányzati utak fejlesztése

· illegális szeméttelepek végleges felszámolása

· „olcsó önkormányzati telkek” akciók támogatása

· a településeket egyenként nevezetessé tevő ötletek (fesztiválok, találkozók, visszatérő programok és helyhez kötött intézmények) menedzselése

· a településeket egyenként nevezetessé tevő helyi értékek feltárása és propagálása

· turisztikai infrastruktúra fejlesztése

· Oktatás

· oktatás színvonalának növelése

· angol nyelv teljes körű oktatásának az elősegítése

· Szociális szféra

· munkanélküliek, megváltozott munkaképességűek közmunkákba való bevonásának kiterjesztése

· hátrányos helyzetű csoportok integrációjának elősegítése

· szociális ellátórendszer fejlesztése

· időseket ellátó intézményrendszer erősítése

· Térségi együttműködés

· jogi szolgáltatás a polgármesterek által képviselt települések számára 

· katasztrófavédelmi tevékenység összehangolása

· kistérségek ismertségének és hatáskörének növelése
· fejlesztések egyeztetése, egymást erősítő és nem kioltó koncepciók támogatása

